

ΡίφΙΛΙ^ςπεοΙ 6γ I 
ΤΗθοϋοΓοε Μουιηαρι 
ϋβΐθ: 2013.03.ΜΠ3:09:26 
ΕΕΤ 

Κθ35θπ: δίβΠθα ΡϋΡ 
(ΘπιΰθίΙύΘϋ) ■ 

ΙοοΒίίοπ: Αϋτβ|5, ΕΙΙίγιϊΚο 
Τ γρ09Γ3ίί0 


10499 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 583 

13 Μαρτίου 2013 


ΑΠΟΦΑΣΕΙ Σ 

Αριθμ. 2/25248/0023Α 

Καθορισμός ενιαίων κανόνων τροποποίησης με συλ¬ 
λογικές διαδικασίες των τίτλων έκδοσης του Ελλη¬ 
νικού Δημοσίου με αρχικά προσδιορισθείσα ημερο¬ 
μηνία λήξης μεγαλύτερη του ενός έτους (Κανόνες 
Συλλογικής Δράσης). 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16/Α'/1994), 
όπως ισχύει. 

2. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό ψόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128/Α71992). 

3. Τις διατάξεις των άρθρων 5 έως και 12 του 
ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43/Α71994), όπως ισχύουν. 

4. Τις διατάξεις του ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ευρώ» (ΦΕΚ 207/ 
Α72000). 

5. Τις διατάξεις των άρθρων 2, 64, 90 και 91 του 
ν. 2362/1995 «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (ΦΕΚ 247/ 
Α71995), όπως τροποποιήθηκε και ισχύει. 

6. Τις διατάξεις του ν. 2628/1998 «Σύσταση νομικού 
προσώπου δημοσίου δικαίου με την επωνυμία "Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) 11 και 
άλλες διατάξεις» (ΦΕΚ 151/Α71998), όπως τροποποιήθηκε 
και ισχύει. 

7. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.λπ.» (ΦΕΚ 785 Β/2012). 


8. Την απόφαση του Υφυπουργού Οικονομικών αριθμ. 
2/60752/0004/09-09-2010 «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχου του Ελληνικού Δημοσίου» (ΦΕΚ 1538/Β72010). 

9. Τ ις αποφάσεις του Υπουργού Οικονομικών αριθμ. 
2/4627/0023/25-01-2001 «Καθορισμός των γενικών όρων 
έκδοσης των ομολόγων σταθερού επιτοκίου σε ευρώ, 
που εκδίδονται από το Ελληνικό Δημόσιο» (ΦΕΚ 370/ 
Β72001) και αριθμ. 2/20187/0023/Α/20.04.2004 «Ορισμός 
των γενικών όρων έκδοσης των ομολόγων κυμαινόμενου 
επιτοκίου σε Ευρώ, που εκδίδονται από το Ελληνικό 
Δημόσιο» (ΦΕΚ 670/Β72004). 

10. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213/Α72009). 

11. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α72009). 

12. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α72012). 

13. Την απόφαση του Πρωθυπουργού Υ48/09-07-2012 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105/Β72012). 

14. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις» (ΦΕΚ 112 Α/2010). 

15. Την παράγραφο 3 του άρθρου 12 της Συνθήκης για 
τη θέσπιση του Ευρωπαϊκού Μηχανισμού Στήριξης, όπως 
κυρώθηκε με το άρθρο δεύτερο του ν. 4063/2012 «Κύ¬ 
ρωση της απόφασης του Ευρωπαϊκού Συμβουλίου που 
τροποποιεί το άρθρο 136 της ΣΛΕΕ, της Συνθήκης για 
τη θέσπιση του Ευρωπαϊκού Μηχανισμού Σταθερότητας 
και της Συνθήκης για τη σταθερότητα, το συντονισμό 
και τη διακυβέρνηση στην Οικονομική και Νομισματική 
Ένωση» (ΦΕΚ 71/Α72012). 

16. Τους πρότυπους Κανόνες Συλλογικής Δράσης, τους 
οποίους συνέταξε η Υποεπιτροπή της Οικονομικής και 
Δημοσιονομικής Επιτροπής για τις Αγορές Δημοσίου 
Χρέους της Ε.Ε., όπως αυτοί εγκρίθηκαν από την Οι¬ 
κονομική και Δημοσιονομική Επιτροπή (Εοοηοπιίο εηά 
ΡίπεποίεΙ ΟοπιπιίΙΙθθ) στις 18-11-2011, αποφασίζουμε: 

Καθορίζουμε τους ενιαίους κανόνες τροποποίησης 
τίτλων με συλλογικές διαδικασίες (Κανόνες Συλλογικής 
Δράσης), οι οποίοι διέπουν όλους τους τίτλους, που εκ- 
δίδονται από το Ελληνικό Δημόσιο μετά την 01-01-2013 

και έχουν αρχικά προσδιορισθείσα διάρκεια μεγαλύτερη 
του ενός έτους, ως εξής: 

1. Γενικοί Ορισμοί 

Για την εφαρμογή των διατάξεων της παρούσας, η 
έννοια των ακολούθων όρων έχει ως εξής: 

(α) «Εκδότης» σημαίνει το Ελληνικό Δημόσιο (β) «Χρε¬ 
ωστικοί Τίτλοι» (όθόΐ εθουπίίοε) σημαίνει κάθε αξιόγρα¬ 
φο, έντοκο γραμμάτιο, ομόλογο, χρεωστικό ομόλογο ή 
άλλο χρεωστικό τίτλο που εκδίδεται από τον Εκδότη σε 
μία ή περισσότερες σειρές, με αρχικά προσδιορισθείσα 
ημερομηνία λήξης μεγαλύτερη του ενός έτους, και πε¬ 
ριλαμβάνει κάθε σχετική υποχρέωση, ανεξάρτητα από 
την αρχικά προσδιορισθείσα διάρκεια της, η οποία απο¬ 
τελούσε προηγουμένως συστατικό τμήμα του τίτλου. 

(β) «τίτλος μηδενικού τοκομεριδίου» (ζθΐΌ-σουροη 
ΟόΙίραΙίοπ) σημαίνει χρεωστικό τίτλο στον οποίο δεν 
προβλέπεται ρητά η καταβολή τόκου και περιλαμβάνει 
τα προγενέστερα τμήματα χρεωστικού τίτλου ο οποίος 
ρητά προέβλεπε την καταβολή τόκου, εάν το εν λόγω 
τμήμα δεν περιλαμβάνει ρητά το ίδιο πρόβλεψη για την 
καταβολή τόκου. 

(γ) «τίτλος συνδεδεμένος με ορισμένο δείκτη» (ίπόοχ- 
ΙίπΚθό ΟόΙίραΙίοπ) σημαίνει χρεωστικό τίτλο, ο οποίος 
προβλέπει την καταβολή πρόσθετων ποσών σύμφωνα 
με τις μεταβολές δημοσιευμένου δείκτη, αλλά δεν πε¬ 
ριλαμβάνει το τμήμα του συνδεδεμένου με ορισμένο 
δείκτη τίτλου, το οποίο δεν είναι πλέον προσαρτημένο 
στον εν λόγω συνδεδεμένο με ορισμένο δείκτη τίτλο. 

(δ) «σειρά» (εοπθε) σημαίνει σύνολο χρεωστικών τίτ¬ 
λων, από κοινού με κάθε περαιτέρω σύνολο ή σύνολα 
χρεωστικών τίτλων, τα οποία μεταξύ τους και έναντι 
του αρχικού συνόλου χρεωστικών τίτλων (ί) είναι ταυ¬ 
τόσημα σε όλα τα στοιχεία τους, εκτός από την ημερο¬ 
μηνία έκδοσης ή την πρώτη ημερομηνία πληρωμής και 
(ϋ) αναφέρονται ρητώς ως ενοποιημένοι και αποτελούν 
ενιαία σειρά, και περιλαμβάνει τα Ομόλογα και κάθε 
τυχόν περαιτέρω έκδοση των Ομολόγων. 

(ε) «ανεξόφλητο» (ουίεΐαηόίηρ) σε σχέση με οιοδήπο- 
τε Ομόλογο σημαίνει το Ομόλογο που θεωρείται ως 
ανεξόφλητο για τους σκοπούς της Παραγράφου 2.7, 
και σε σχέση με τους χρεωστικούς τίτλους κάθε άλλης 
σειράς, νοείται ο χρεωστικός τίτλος που θεωρείται ως 
ανεξόφλητος για τους σκοπούς της παραγράφου 2.8. 

(στ) «τροποποίηση» (πιοόίίίοαίίοη) σε σχέση με τα Ομό¬ 
λογα σημαίνει κάθε αλλαγή, τροποποίηση, προσθήκη ή 
παραίτηση από τους όρους και προϋποθέσεις των Ομο¬ 
λόγων ή οποιοσδήποτε συμφωνίας διέπει την έκδοση 
ή τη διαχείριση των Ομολόγων και έχει την ίδια έννοια 
σε σχέση με τους χρεωστικούς τίτλους οποιοσδήποτε 
άλλης σειράς, πλην όμως κάθε ανωτέρω αναφορά σε 
Ομόλογα ή σε συμφωνία που διέπει την έκδοση ή δια¬ 
χείριση Ομολόγων θα νοείται ως αναφορά σε άλλους 
χρεωστικούς τίτλους ή στην συμφωνία που διέπει την 
έκδοση ή διαχείριση των άλλων χρεωστικών τίτλων. 

(ζ) «τροποποίηση περισσοτέρων σειρών» (οιό55-5Θιίθ3 
ιτιοόίίίοαίίοη) σημαίνει τροποποίηση που αφορά (ί) τα 
Ομόλογα ή τη συμφωνία που διέπει την έκδοση ή δια¬ 
χείριση των Ομολόγων και (Ν) τους χρεωστικούς τίτλους 
μιας ή περισσοτέρων άλλων σειρών ή τη συμφωνία που 
διέπει την έκδοση ή διαχείριση των εν λόγω άλλων 
χρεωστικών τίτλων. 


(η) «επιλεγμένο ζήτημα» (ΐΌ5βι·νβά πιαΙΙοή σε σχέση 
με τα Ομόλογα σημαίνει κάθε τροποποίηση των όρων 
και προϋποθέσεων των Ομολόγων ή της συμφωνίας 
που διέπει την έκδοση ή διαχείριση των Ομολόγων, 
η οποία: (ί) θα μετέβαλλε την ημερομηνία πληρωμής 
οιουδήποτε ποσού οφείλεται από τα Ομόλογα, (ϋ) θα 
μείωνε οιοδήποτε ποσό, περιλαμβανομένου οιουδήποτε 
ληξιπρόθεσμου ποσού, πληρωτέου από τα Ομόλογα, 
(ιϋ) θα μετέβαλλε τη μέθοδο υπολογισμού οιουδήποτε 
ποσού πληρωτέου από τα Ομόλογα, (ίν) σε περίπτωση 
Ομολόγων που περιέχουν όρο προεξόφλησης, θα μείωνε 
την τιμή προεξόφλησης των Ομολόγων ή θα μετέβαλλε 
την ημερομηνία κατά την οποία τα Ομόλογα δύνανται 
να προεξοφληθούν, (ν) θα μετέβαλλε το νόμισμα ή τον 
τόπο πληρωμής οιουδήποτε ποσού πληρωτέου από τα 
Ομόλογα, (νί) θα επέβαλλε όρους ή θα τροποποιούσε με 
οποιονδήποτε άλλο τρόπο τις υποχρεώσεις του Εκδότη 
να προβαίνει σε καταβολές από τα Ομόλογα, (νϋ) σε 
περίπτωση που έχουν παρασχεθεί εγγυήσεις σε σχέση 
με τα Ομόλογα, θα ελευθέρωνε από οιαδήποτε εγγύηση 
έχει παρασχεθεί σε σχέση με αυτά ή θα μετέβαλλε 
τους όρους της εν λόγω εγγύησης, πλην ως επιτρέπεται 
από τη σχετική εγγύηση, (νίϋ) σε περίπτωση που έχουν 
παρασχεθεί εξασφαλίσεις σε σχέση με τα Ομόλογα, 
θα ενείχε παραίτηση από οιαδήποτε εξασφάλιση έχει 
παρασχεθεί, δί ενεχυράσεως ή άλλου βάρους, για την 
πληρωμή των Ομολόγων ή θα μετέβαλλε τους όρους, 
υπό τους οποίους η εξασφάλιση ενεχυράσθηκε ή άλλως 
παρασχέθηκε, πλην ως επιτρέπεται από τη σχετική εξα¬ 
σφαλιστική σύμβαση, (ίχ) σε περίπτωση Ομολόγων που 
περιέχουν όρο που επιτρέπει την επίσπευση λήξης, θα 
μετέβαλλε οιαδήποτε περίσταση σχετική με καταβολές, 
υπό την οποία τα Ομόλογα δύνανται να κηρυχθούν ληξι¬ 
πρόθεσμα και απαιτητά πριν την καθορισμένη λήξη τους, 
(χ) θα μετέβαλλε την προτεραιότητα ή την κατάταξη 
των Ομολόγων, (χί) εφόσον τα Ομόλογα διέπονται από 
αλλοδαπό δίκαιο, θα μετέβαλλε το δίκαιο που τα διέπει, 
(χϋ) σε περίπτωση που ο Εκδότης έχει υπαχθεί για τις δι¬ 
αφορές από τα Ομόλογα στην δικαιοδοσία αλλοδαπών 
δικαστηρίων ή έχει ρητά παραιτηθεί από ασυλία του 
θα μετέβαλλε οιοδήποτε δικαστήριο, στην δικαιοδοσία 
του οποίου έχει υπαχθεί ο Εκδότης, ή θα μετέβαλλε 
την παραίτηση του Εκδότη από οποιαδήποτε ασυλία 
σε σχέση με νομικές διαδικασίες που προκύπτουν από 
τα Ομόλογα ή συνδέονται με αυτά, (χίϋ) θα μετέβαλ¬ 
λε την ονομαστική αξία ανεξόφλητων Ομολόγων ή, σε 
περίπτωση τροποποίησης περισσοτέρων σειρών, θα 
μετέβαλλε την ονομαστική αξία των χρεωστικών τίτλων 
οιασδήποτε άλλης σειράς που απαιτείται να συναινέ- 
σει στην προτεινόμενη τροποποίηση των Ομολόγων, ή 
την ονομαστική αξία των ανεξόφλητων Ομολόγων που 
απαιτείται για την επίτευξη απαρτίας ή τους κανόνες 
που καθορίζουν εάν ένα Ομόλογο θεωρείται ως ανεξό¬ 
φλητο για τους σκοπούς αυτούς, ή (χίν) θα μετέβαλλε 
τον ορισμό κάποιου επιλεγμένου ζητήματος, και έχει 
την ίδια έννοια σε σχέση με τους χρεωστικούς τίτλους 
οιασδήποτε άλλης σειράς, πλην όμως οιαδήποτε από τις 
ανωτέρω αναφορές στα Ομόλογα ή σε συμφωνία που 
διέπει την έκδοση ή διαχείριση των Ομολόγων θα νο¬ 
είται ως αναφορά στους άλλους εκείνους χρεωστικούς 
τίτλους ή στην άλλη εκείνη συμφωνία για την έκδοση ή 
διαχείριση εκείνων των χρεωστικών τίτλων. 

(θ) «Κάτοχος» (ΙιοΙάθΐ·) σε σχέση με ένα Ομόλογο ση¬ 
μαίνει το πρόσωπο στο όνομα του οποίου το Ομόλογο 
είναι καταχωρημένο στα Βιβλία του Εκδότη, προκειμέ- 
νου για ονομαστικούς τίτλους, ανεξάρτητα από το εάν 
αυτοί κατέχονται με ενιαίο τρόπο από κοινό θεματο- 
φύλακα, τον κομιστή του Ομολόγου, προκειμένου για 
τίτλους στον κομιστή, ανεξάρτητα από το εάν τούτα 
κατέχονται με ενιαίο τρόπο από κοινό θεματοφύλακα, 
το πρόσωπο, το οποίο ο Εκδότης δικαιούται να θεωρεί 
ως νόμιμο κάτοχο του Ομολόγου, στις περιπτώσεις που 
σύμφωνα με την εκάστοτε κείμενη νομοθεσία, το πρό¬ 
σωπο που δικαιούται να ασκεί το δικαίωμα ψήφου από 
το Ομόλογο έναντι του Εκδότη δεν είναι ο κομιστής 
του Ομολόγου ή το πρόσωπο στο όνομα του οποίου 
το Ομόλογο είναι καταχωρημένο στα βιβλία και αρχεία 
του Εκδότη, και, σε σχέση με οιονδήποτε άλλο χρεω¬ 
στικό τίτλο, σημαίνει το πρόσωπο το οποίο ο Εκδότης 
δικαιούται να θεωρεί ως νόμιμο κάτοχο του χρεωστικού 
τίτλου σύμφωνα με το δίκαιο που διέπει τον εν λόγω 
χρεωστικό τίτλο. 

(ι) «ημερομηνία καταχώρησης» (γθοογ 0 όαΐθ) σε σχέση 
με οποιαδήποτε προτεινόμενη τροποποίηση σημαίνει 
την ημερομηνία που ορίζεται από τον Εκδότη για τον 
καθορισμό των κατόχων Ομολόγων και, σε περίπτωση 
τροποποίησης περισσότερων σειρών, των κατόχων των 
χρεωστικών τίτλων κάθε άλλης σειράς που δικαιούνται 
να ψηφίσουν ή να υπογράψουν γραπτή απόφαση, σε 
σχέση με την προτεινόμενη τροποποίηση. 

2. Τροποποίηση των Ομολόγων 

2.1 Τροποποίηση Επιλεγμένου Ζητήματος. Οι όροι και 
προϋποθέσεις των Ομολόγων και κάθε συμφωνίας που 
διέπει την έκδοση ή διαχείριση των Ομολόγων δύνανται 
να τροποποιηθούν ως προς ορισμένο επιλεγμένο ζήτημα 
με την συναίνεση του Εκδότη και: 

(α) την θετική ψήφο κατόχων τουλάχιστον 75% του 
συνολικού κεφαλαίου των ανεξόφλητων Ομολόγων που 
εκπροσωπούνται σε νομίμως συγκληθείσα συνέλευση 
των Ομολογιούχων, ή 

(β) γραπτή απόφαση υπογεγραμμένη από κατόχους, 
ή για λογαριασμό κατόχων τουλάχιστον του 66 2/3% 
του συνολικού κεφαλαίου των ανεξόφλητων κατά τον 
χρόνο εκείνο Ομολόγων. 

2.2 Τροποποίηση Περισσοτέρων Σειρών. Σε περίπτωση 
τροποποίησης περισσοτέρων σειρών, οι όροι και προ¬ 
ϋποθέσεις των Ομολόγων και των χρεωστικών τίτλων 
κάθε άλλης σειράς και κάθε συμφωνίας που διέπει την 
έκδοση ή την διαχείριση των Ομολόγων ή των χρεω¬ 
στικών τίτλων των εν λόγω άλλων σειρών, δύνανται να 
τροποποιούνται σε σχέση με ένα επιλεγμένο ζήτημα με 
την συναίνεση του Εκδότη και: 

(α) (ί) την θετική ψήφο τουλάχιστον του 75% του 
συνολικού κεφαλαίου των ανεξόφλητων χρεωστικών 
τίτλων, που εκπροσωπείται σε ξεχωριστές νομίμως συ- 
γκληθείσες συνελεύσεις των κατόχων των χρεωστικών 
τίτλων όλων των σειρών (υπολογιζόμενων συνολικά) που 
επηρεάζονται από την προτεινόμενη τροποποίηση, ή 

(α) (ίί) γραπτή απόφαση υπογεγραμμένη από κατόχους, 
ή για λογαριασμό κατόχων τουλάχιστον του 66 2/3% 
του συνολικού κεφαλαίου των ανεξόφλητων χρεωστι¬ 
κών τίτλων όλων των σειρών (υπολογιζόμενων συνολικά) 
που επηρεάζονται από την προτεινόμενη τροποποίηση, 
και 


(β) (ί) την θετική ψήφο ποσοστού μεγαλύτερου από το 
66 2/3% του συνολικού κεφαλαίου των ανεξόφλητων 
χρεωστικών τίτλων που εκπροσωπείται σε χωριστές 
νομίμως συγκληθείσες συνελεύσεις των κατόχων κάθε 
σειράς χρεωστικών τίτλων (υπολογιζόμενων ατομικά), η 
οποία επηρεάζεται από την προτεινόμενη τροποποίηση, ή 

(β) (ίί) γραπτή απόφαση υπογεγραμμένη από κατόχους, 
ή για λογαριασμό κατόχων ποσοστού μεγαλύτερου από 
το 50% του συνολικού κεφαλαίου των τότε ανεξόφλη¬ 
των χρεωστικών τίτλων κάθε σειράς (υπολογιζόμενης 
ατομικά), η οποία επηρεάζεται από την προτεινόμενη 
τροποποίηση. 

Σε σχέση με την προτεινόμενη τροποποίηση των Ομο¬ 
λόγων και την προτεινόμενη τροποποίηση κάθε άλλης 
επηρεαζόμενης σειράς χρεωστικών τίτλων θα συγκα- 
λείται και θα λαμβάνει χώρα χωριστή συνέλευση ή θα 
υπογράφεται χωριστή γραπτή απόφαση. 

2.3 Προτεινόμενη Τροποποίηση Περισσοτέρων Σειρών. 
Η προτεινόμενη τροποποίηση περισσοτέρων σειρών 
δύναται να περιλαμβάνει μία ή περισσότερες προτει- 
νόμενες εναλλακτικές τροποποιήσεις των όρων και 
προϋποθέσεων κάθε επηρεαζόμενης σειράς χρεωστι¬ 
κών τίτλων ή κάθε συμφωνίας που διέπει την έκδοση 
ή διαχείριση κάθε επηρεαζόμενης σειράς χρεωστικών 
τίτλων, υπό την προϋπόθεση ότι όλες οι εν λόγω προ- 
τεινόμενες εναλλακτικές τροποποιήσεις απευθύνονται 
προς και δύνανται να γίνουν δεκτές από κάθε κάτοχο 
οιουδήποτε χρεωστικού τίτλου οιασδήποτε από τις 
επηρεαζόμενες σειρές. 

2.4 Μερική Τροποποίηση Περισσοτέρων Σειρών. Εάν 
ορισμένη προτεινόμενη τροποποίηση περισσοτέρων 
σειρών δεν εγκριθεί ως προς ορισμένο επιλεγμένο ζήτη¬ 
μα, σύμφωνα με την Παράγραφο 2.2., αλλά αυτή θα είχε 
εγκριθεί εάν η προτεινόμενη τροποποίηση αφορούσε 
μόνο τα Ομόλογα και μία ή περισσότερες, αλλά όχι όλες, 
τις άλλες σειρές χρεωστικών τίτλων που επηρεάζονται 
από την προτεινόμενη τροποποίηση, αυτή η τροποποίη¬ 
ση περισσοτέρων σειρών θα θεωρείται ότι έχει εγκριθεί, 
κατά παρέκκλιση των οριζόμενων στην Παράγραφο 2.2, 
σε σχέση με τα Ομόλογα και τους χρεωστικούς τίτλους 
κάθε άλλης σειράς, της οποίας η τροποποίηση θα είχε 
εγκριθεί σύμφωνα με την παράγραφο 2.2, εάν η προτει- 
νόμενη τροποποίηση αφορούσε μόνο τα Ομόλογα και 
τους χρεωστικούς τίτλους αυτών των άλλων σειρών, 
υπό την προϋπόθεση ότι: 

(α) πριν από την ημερομηνία καταχώρησης για την 
προτεινόμενη τροποποίηση περισσοτέρων σειρών, ο 
Εκδότης είχε δημοσίως ενημερώσει τους κατόχους των 
Ομολόγων και των λοιπών επηρεαζόμενων χρεωστικών 
τίτλων για τις προϋποθέσεις υπό τις οποίες η προτεινό- 
μενη τροποποίηση περισσοτέρων σειρών θα θεωρείται 
ως εγκριθείσα, εάν αυτή εγκριθεί με τον τρόπο που 
περιγράφεται ανωτέρω σε σχέση με τα Ομόλογα και 
κάποιες, αλλά όχι όλες, τις άλλες επηρεαζόμενες σειρές 
χρεωστικών τίτλων, και 

(β) οι προϋποθέσεις αυτές πληρούνται σε σχέση με 
την προτεινόμενη τροποποίηση περισσοτέρων σειρών. 

2.5 Τροποποίηση Μη Επιλεγμένου Ζητήματος. Οι όροι 
και προϋποθέσεις των Ομολόγων και κάθε συμφωνί¬ 
ας που διέπει την έκδοση ή διαχείριση των Ομολόγων 
δύνανται να τροποποιηθούν σε σχέση με κάθε άλλο 
ζήτημα πλην των επιλεγμένων ζητημάτων, με την συ¬ 
ναίνεση του Εκδότη και: 

(α) την θετική ψήφο των κατόχων ποσοστού μεγα¬ 
λύτερου από το 50% του συνολικού κεφαλαίου των 
ανεξόφλητων Ομολόγων που εκπροσωπείται σε νομίμως 
συγκληθείσα συνέλευση των Ομολογιούχων, ή 
(β) γραπτή απόφαση υπογεγραμμένη από κατόχους, ή 
για λογαριασμό κατόχων, ποσοστού μεγαλύτερου από 
το 50% του συνολικού κεφαλαίου των ανεξόφλητων 
Ομολόγων. 

2.6 Τίτλοι σε Διαφορετικά Νομίσματα, Τίτλοι συνδεδε- 
μένοι με ορισμένο Δείκτη και Τίτλοι Μηδενικού Τοκομε¬ 
ριδίου. Προκειμένου να καθοριστεί εάν μία προτεινόμενη 
τροποποίηση έχει εγκριθεί από το απαιτούμενο κεφά¬ 
λαιο Ομολόγων και χρεωστικών τίτλων μίας ή περισ¬ 
σοτέρων σειρών: 

(α) εάν η τροποποίηση αφορά χρεωστικούς τίτλους 
εκφρασμένους σε περισσότερα του ενός νομίσματα, 
το κεφάλαιο κάθε επηρεαζόμενου χρεωστικού τίτλου 
θα είναι το ισόποσο σε ευρώ του κεφαλαίου του εν 
λόγω χρεωστικού τίτλου κατά την ημέρα καταχώρησης 
της προτεινόμενης τροποποίησης, με βάση την ισχύου- 
σα συναλλαγματική ισοτιμία αναφοράς του ευρώ της 
ημέρας καταχώρησης που έχει δημοσιευθεί από την 
Ευρωπαϊκή Κεντρική Τράπεζα, 

(β) εάν η τροποποίηση αφορά τίτλο συνδεδεμένο με 
ορισμένο δείκτη, το κεφάλαιο κάθε τέτοιου συνδεδε- 
μένου με ορισμένο δείκτη τίτλου θα ισούται με την 
προσαρμοσμένη ονομαστική αξία αυτού, 

(γ) εάν η τροποποίηση αφορά τίτλο μηδενικού τοκομε¬ 
ριδίου, που δεν αποτελούσε προηγουμένως τμήμα τίτλου 
συνδεδεμένου με ορισμένο δείκτη, το κεφάλαιο κάθε 
τέτοιου τίτλου μηδενικού τοκομεριδίου θα ισούται με την 
ονομαστική αξία αυτού, ή σε περίπτωση που η καθορι¬ 
σμένη ημερομηνία λήξης αυτού δεν έχει επέλθει ακόμα, 
με την παρούσα αξία της ονομαστικής αξίας αυτού, 

(δ) εάν η τροποποίηση αφορά τίτλο μηδενικού τοκο¬ 
μεριδίου, ο οποίος αποτελούσε προηγουμένως τμήμα 
τίτλου συνδεδεμένου με ορισμένο δείκτη, το κεφάλαιο 
κάθε τέτοιου τίτλου μηδενικού τοκομεριδίου που προ¬ 
ηγουμένως παρείχε το δικαίωμα να λάβει: 

(ί) πληρωμή κεφαλαίου ή τόκου μη συνδεδεμένη με 
ορισμένο δείκτη, θα ισούται με την ονομαστική του αξία 
ή, εάν η καθορισμένη ημερομηνία της μη συνδεδεμένης 
με ορισμένο δείκτη πληρωμής δεν έχει επέλθει ακόμα, 
με την παρούσα αξία της ονομαστικής του αξίας, και 
(ϋ) πληρωμή κεφαλαίου ή τόκου που έχει συνδεθεί 
με ορισμένο δείκτη, θα ισούται με την προσαρμοσμένη 
ονομαστική του αξία, ή, εάν η καθορισμένη ημερομηνία 
της πληρωμής που έχει συνδεθεί με ορισμένο δείκτη 
δεν έχει ακόμα επέλθει, με την παρούσα αξία της προ¬ 
σαρμοσμένης ονομαστικής του αξίας, και 
(ε) Για τους σκοπούς της παρούσας Παραγράφου 2.6: 
(ί) η προσαρμοσμένη ονομαστική αξία κάθε τίτλου 
συνδεδεμένου με ορισμένο δείκτη και κάθε τμήματος 
τίτλου συνδεδεμένου με ορισμένο δείκτη είναι το ποσό 
καταβολής που θα ήταν απαιτητό κατά την καθορισμέ¬ 
νη ημερομηνία αυτής της συνδεδεμένης με ορισμένο 
δείκτη πληρωμής ή τμήματος, εάν η καθορισμένη ημε¬ 
ρομηνία πληρωμής αυτής συνέπιπτε με την ημερομηνία 
καταχώρησης της προτεινόμενης τροποποίησης, βάσει 
της τιμής του σχετικού δείκτη την ημέρα καταχώρησης, 
όπως αυτή έχει δημοσιευθεί από ή για λογαριασμό του 
Εκδότη, ή, εάν δεν υπάρχει τέτοια δημοσιευμένη τιμή, 
βάσει της παρεμβολής της τιμής του σχετικού δείκτη 


κατά την ημέρα καταχώρησης όπως αυτή ορίζεται σύμ¬ 
φωνα με τους όρους και προϋποθέσεις του συνδεδε¬ 
μένου με δείκτη τίτλου, αλλά σε καμία περίπτωση η 
προσαρμοσμένη ονομαστική αξία αυτού του συνδεδε¬ 
μένου με ορισμένο δείκτη τίτλου ή του τμήματος δεν 
θα είναι χαμηλότερη της ονομαστικής του αξίας, εκτός 
εάν οι όροι και προϋποθέσεις αυτού του συνδεδεμένου 
με ορισμένο δείκτη τίτλου προβλέπουν ότι το πληρωτέο 
ποσό από αυτόν το συνδεδεμένο με ορισμένο δείκτη 
τίτλο ή το τμήμα αυτού μπορεί να είναι χαμηλότερο 
της ονομαστικής του αξίας. 

(ϋ) η παρούσα αξία ενός τίτλου μηδενικού τοκομεριδί¬ 
ου (προκύπτει από την προεξόφληση της ονομαστικής 
αξίας (ή, κατά περίπτωση, της προσαρμοσμένης ονομα¬ 
στικής αξίας) αυτού του τίτλου μηδενικού τοκομεριδίου 
για το διάστημα από την καθορισμένη ημερομηνία λήξης 
του μέχρι την ημερομηνία καταχώρησης με βάση το 
καθορισμένο προεξοφλητικό επιτόκιο, κατά την προ¬ 
σήκουσα συνθήκη υπολογισμού ημερών, όπου το κα¬ 
θορισμένο προεξοφλητικό επιτόκιο είναι: 

(α) εάν αυτός ο τίτλος μηδενικού τοκομεριδίου δεν 
αποτελούσε προηγουμένως τμήμα χρεωστικού τίτλου 
που ρητά προέβλεπε τοκοφορία, η απόδοση έως την 
λήξη αυτού του τίτλου μηδενικού τοκομεριδίου κατά 
την έκδοση ή, εάν έχουν εκδοθεί περισσότερα σύνολα 
αυτού του τίτλου μηδενικού τοκομεριδίου, η απόδοση 
έως την λήξη αυτού του τίτλου μηδενικού τοκομεριδίου 
κατά τον αριθμητικό μέσο όρο όλων των τιμών έκδοσης 
όλων των τίτλων μηδενικού τοκομεριδίου αυτής της 
σειράς τίτλων μηδενικού τοκομεριδίου, σταθμισμένη 
με βάση τις ονομαστικές τους αξίες, και 

(β) εάν ο τίτλος μηδενικού τοκομεριδίου αποτελού¬ 
σε προηγουμένως τμήμα χρεωστικού τίτλου που ρητά 
προέβλεπε τοκοφορία: 

(1) το τοκομερίδιο αυτού του χρεωστικού τίτλου, εάν 
ο χρεωστικός τίτλος μπορεί να προσδιορισθεί, 

(2) εάν αυτός ο χρεωστικός τίτλος δεν μπορεί να 
προσδιορισθεί, ο αριθμητικός μέσος όρος όλων των 
τοκομεριδίων όλων των χρεωστικών τίτλων του Εκδότη 
(σταθμισμένων με βάση τις ονομαστικές τους αξίες) 
που αναφέρονται πιο κάτω, οι οποίοι έχουν την ίδια 
καθορισμένη ημερομηνία λήξης με τον τίτλο μηδενι¬ 
κού τοκομεριδίου η αξία του οποίου προεξοφλείται 
ή, εάν δεν υπάρχει τέτοιος χρεωστικός τίτλος, το για 
το σκοπό αυτό γραμμικά παρεμβαλλόμενο τοκομε¬ 
ρίδιο, κάνοντας χρήση όλων των χρεωστικών τίτλων 
του Εκδότη (σταθμισμένων με βάση την ονομαστική 
τους αξία) που αναφέρονται κατωτέρω και οι οποίοι 
έχουν τις δύο εγγύτερες ημερομηνίες λήξης με αυτήν 
του προεξοφλούμενου τίτλου μηδενικού τοκομεριδίου, 
όπου οι χρεωστικοί τίτλοι που χρησιμοποιούνται για 
τον σκοπό αυτό είναι όλοι οι συνδεδεμένοι με ορισμένο 
δείκτη τίτλοι του Εκδότη, εάν ο προεξοφλούμενος τίτ¬ 
λος μηδενικού τοκομεριδίου αποτελούσε προηγουμένως 
τμήμα συνδεδεμένου με δείκτη τίτλου, και το σύνολο 
των χρεωστικών τίτλων του Εκδότη (εξαιρουμένων των 
συνδεδεμένων με ορισμένο δείκτη τίτλων και των τίτ¬ 
λων μηδενικού τοκομεριδίου), εάν ο προεξοφλούμενος 
τίτλος μηδενικού τοκομεριδίου δεν αποτελούσε προη¬ 
γουμένως τμήμα συνδεδεμένου με δείκτη τίτλου, και οι 
οποίοι και στις δυο περιπτώσεις είναι εκφρασμένοι στο 
ίδιο νόμισμα με τον προεξοφλούμενο τίτλο μηδενικού 
τοκομεριδίου. 

2.7 Ανεξόφλητα Ομόλογα. 

2.7.1 Προκειμένου να καθοριστεί εάν κάτοχοι του απαι- 
τούμενου κεφαλαίου ανεξόφλητων Ομολόγων ψήφισαν 
υπέρ ορισμένης προτεινόμενης τροποποίησης ή εάν 
υπάρχει απαρτία σε οιαδήποτε συνέλευση Ομολογιού¬ 
χων που έχει συγκληθεί για να ψηφίσει επί ορισμένης 
προτεινόμενης τροποποίησης, ένα Ομόλογο θα θεωρεί¬ 
ται ως μη ανεξόφλητο, και δεν θα έχει δικαίωμα ψήφου 
υπέρ ή κατά ορισμένης προτεινόμενης τροποποίησης ή 
να προσμετράται για τη διαπίστωση της ύπαρξης ή μη 
απαρτίας, εάν κατά την ημερομηνία καταχώρησης της 
προτεινόμενης τροποποίησης: 

(α) το Ομόλογο έχει προηγουμένως ακυρωθεί ή παρα¬ 
δοθεί προς ακύρωση ή διακρατείται προς επανέκδοση, 
αλλά δεν έχει επανεκδοθεί, 

(β) σε περίπτωση που προβλέπεται δικαίωμα προ¬ 
εξόφλησης του Ομολόγου, αυτό έχει προηγουμένως 
κληθεί για προεξόφληση σύμφωνα με τους όρους του 
ή έχει καταστεί ληξιπρόθεσμο και απαιτητό κατά την 
λήξη του ή με άλλο τρόπο και ο Εκδότης έχει προη¬ 
γουμένως εκπληρώσει την υποχρέωση του για κάθε 
πληρωμή που οφείλεται από το Ομόλογο σύμφωνα με 
τους όρους του, ή 

(γ) το Ομόλογο κατέχεται από τον Εκδότη, τμήμα, 
υπουργείο ή οργανισμό του Εκδότη, εταιρεία, εμπι- 
στευμα ή άλλο νομικό πρόσωπο που ελέγχεται από 
τον Εκδότη ή από τμήμα, υπουργείο ή οργανισμό του 
Εκδότη, και, στην περίπτωση που το Ομόλογο κατέ- 
χεται από οποιαδήποτε από τις παραπάνω εταιρείες, 
εμπιστεύματα ή άλλα νομικά πρόσωπα, ο κάτοχος του 
Ομολόγου δεν έχει αυτονομία λήψης αποφάσεων, στις 
περιπτώσεις όπου: 

(ί) ο κάτοχος του Ομολόγου για τους σκοπούς αυτούς 
είναι το πρόσωπο που δικαιούται κατά το νόμο να ασκεί 
το δικαίωμα ψήφου από το Ομόλογο υπέρ ή κατά ορι¬ 
σμένης προτεινόμενης τροποποίησης ή, εάν πρόκειται 
για άλλο πρόσωπο, το πρόσωπο του οποίου απαιτείται 
η συναίνεση ή οι οδηγίες δυνάμει συμβάσεως, έμμεσα 
ή άμεσα, προκειμένου ο κάτοχος που έχει το δικαίωμα 
ψήφου από το Ομόλογο να το ασκήσει υπέρ ή κατά 
ορισμένης προτεινόμενης τροποποίησης, 

(ϋ) μια εταιρεία, εμπίστευμα ή άλλο νομικό πρόσωπο 
θεωρείται ότι ελέγχονται από τον Εκδότη ή από τμήμα, 
υπουργείο ή οργανισμό του Εκδότη, εάν ο Εκδότης ή 
οιοδήποτε τμήμα, υπουργείο ή οργανισμός του Εκδότη 
έχει την εξουσία, άμεσα ή έμμεσα, μέσω της κυριότη¬ 
τας τίτλων με δικαίωμα ψήφου ή άλλου δικαιώματος 
κυριότητας, δυνάμει συμβάσεως ή άλλως, να κατευθύνει 
την διοίκηση ή να εκλέγει ή διορίζει την πλειοψηφία 
μελών του διοικητικού συμβουλίου ή άλλα πρόσωπα 
που ασκούν παρόμοια καθήκοντα αντί του διοικητικού 
συμβουλίου του εν λόγω νομικού προσώπου ή επιπρο- 
σθέτως με αυτό. 

2.7.2 Ο κάτοχος του Ομολόγου έχει αυτονομία λήψης 
αποφάσεων εάν, σύμφωνα με το εφαρμοστέο δίκαιο, 
κανόνες ή κανονισμούς και ανεξάρτητα από κάθε άμεση 
ή έμμεση υποχρέωση τυχόν έχει ο κάτοχος σε σχέση 
με τον Εκδότη: 

(α) Ο κάτοχος δεν λαμβάνει, άμεσα ή έμμεσα, εντολές 
από τον Εκδότη σε σχέση με το πώς να ψηφίσει επί 
μίας προτεινόμενης τροποποίησης, ή 
(β) Ο κάτοχος, προκειμένου να αποφασίσει πώς θα 
ψηφίσει σε σχέση με μία προτεινόμενη τροποποίηση, 


υποχρεούται να ενεργεί σύμφωνα με αντικειμενικούς κα¬ 
νόνες επιμέλειας, προς το συμφέρον όλων όσων έχουν 
συμφέροντα σ’ αυτόν ή για την εξυπηρέτηση του δικού 
του συμφέροντος, ή 

γ) Ο κάτοχος οφείλει, λόγω υποχρέωσης πίστης ή 
παρόμοιας υποχρέωσης, να ψηφίσει σε σχέση με την 
προτεινόμενη τροποποίηση προς το συμφέρον ενός ή 
περισσοτέρων προσώπων άλλων από τα πρόσωπα, των 
οποίων τα Ομόλογα (εάν τα εν λόγω πρόσωπα ήταν 
τότε κάτοχοι Ομολόγων) θα θεωρούνταν σύμφωνα με 
την παρούσα Παράγραφο 2.7. ως μη ανεξόφλητα. 

2.8 Ανεξόφλητοι Χρεωστικοί Τίτλοι. Προκειμένου να 
καθοριστεί εάν κάτοχοι του απαιτούμενου κεφαλαίου 
ανεξόφλητων χρεωστικών τίτλων άλλων σειρών έχουν 
ψηφίσει υπέρ ορισμένης προτεινόμενης τροποποίησης 
περισσοτέρων σειρών, ή εάν υπάρχει η απαιτούμενη 
απαρτία σε οποιαδήποτε συνέλευση των κατόχων αυ¬ 
τών των χρεωστικών τίτλων που έχει συγκληθεί προ¬ 
κειμένου να ψηφίσει επί ορισμένης προτεινόμενης τρο¬ 
ποποίησης περισσοτέρων σειρών, ένας επηρεαζόμενος 
χρεωστικός τίτλος θα θεωρείται ως μη ανεξόφλητος 
και δεν θα μπορεί να ασκηθεί το δικαίωμα ψήφου από 
αυτόν υπέρ ή κατά μιας προτεινόμενης τροποποίησης 
περισσοτέρων σειρών ή να προσμετρηθεί για τον προσ¬ 
διορισμό της απαρτίας, σύμφωνα με τους όρους και 
προϋποθέσεις που είναι εφαρμοστέοι για τον εν λόγω 
χρεωστικό τίτλο. 

2.9 Νομικά πρόσωπα που έχουν Αυτονομία Λήψης Απο¬ 
φάσεων. Για λόγους διαφάνειας, ο Εκδότης θα δημοσι¬ 
εύει χωρίς καθυστέρηση μετά την επίσημη ανακοίνωση 
από αυτόν κάθε προτεινόμενης τροποποίησης των Ομο¬ 
λόγων, και σε κάθε περίπτωση τουλάχιστον 10 ημέρες 
πριν από την ημέρα καταχώρησης της προτεινόμενης 
τροποποίησης, κατάλογο που θα περιλαμβάνει κάθε 
εταιρεία, εμπίστευμα ή άλλο νομικό πρόσωπο, το οποίο 
για τους σκοπούς της Παραγράφου 2.7.(γ): 

(α) ελέγχεται κατά τον χρόνο εκείνο από τον Εκδότη 
ή από τμήμα, υπουργείο ή οργανισμό του Εκδότη, 

(β) σε απάντηση σχετικού ερωτήματος του Εκδότη 
έχει δηλώσει προς τον Εκδότη ότι είναι κατά τον χρόνο 
εκείνο κάτοχος ενός ή περισσοτέρων Ομολόγων, και 

(γ) δεν διαθέτει αυτονομία λήψης αποφάσεων σε σχέ¬ 
ση με τα Ομόλογα που κατέχει. 

2.10 Ανταλλαγή και Μετατροπή. Κάθε νομίμως εγκε¬ 
κριμένη τροποποίηση όρων και προϋποθέσεων των 
Ομολόγων μπορεί να υλοποιηθεί με την υποχρεωτική 
ανταλλαγή των Ομολόγων με, ή με τη μετατροπή των 
Ομολόγων σε νέους χρεωστικούς τίτλους, οι οποίοι 
θα περιέχουν τους τροποποιημένους όρους και προϋ¬ 
ποθέσεις, εάν οι Ομολογιούχοι έχουν ενημερωθεί για 
την προτεινόμενη ανταλλαγή ή μετατροπή πριν από 
την ημερομηνία καταχώρησης της προτεινόμενης τρο¬ 
ποποίησης. Κάθε μετατροπή ή ανταλλαγή που γίνεται 
στα πλαίσια της υλοποίησης μίας νομίμως εγκεκριμένης 
τροποποίησης δεσμεύει το σύνολο των Ομολογιούχων. 

3. Διαχειριστής Υπολογισμού (ΟαΙουΙαίίοη ΑροπΙ) 

3.1 Διορισμός και Καθήκοντα. Ο Εκδότης διορίζει πρό¬ 
σωπο (τον «διαχειριστή υπολογισμού») για να υπολογίζει 
κατά πόσον ορισμένη προτεινόμενη τροποποίηση έχει 
εγκριθεί από το απαιτούμενο κεφάλαιο ανεξόφλητων 
Ομολόγων και, σε περίπτωση τροποποίησης περισσο¬ 
τέρων σειρών, από το απαιτούμενο κεφάλαιο ανεξό¬ 
φλητων χρεωστικών τίτλων κάθε επηρεαζόμενης σει- 

ράς χρεωστικών τίτλων. Σε περίπτωση τροποποίησης 
περισσοτέρων σειρών, το ίδιο πρόσωπο θα ορίζεται ως 
διαχειριστής υπολογισμού για την προτεινόμενη τροπο¬ 
ποίηση των Ομολόγων και κάθε άλλης επηρεαζόμενης 
σειράς χρεωστικών τίτλων. 

3.2. Πιστοποιητικό. Ο Εκδότης θα παρέχει στον δια¬ 
χειριστή υπολογισμού και θα δημοσιεύει πριν από την 
ημερομηνία κάθε συνέλευσης που συγκαλείται για να 
ψηφίσει επί ορισμένης προτεινόμενης τροποποίησης ή 
πριν από την ημερομηνία που έχει καθορισθεί από τον 
Εκδότη για την υπογραφή της γραπτής απόφασης σε 
σχέση με μία προτεινόμενη τροποποίηση, πιστοποιητικό 
το οποίο: 

(α) θα αναφέρει το συνολικό κεφάλαιο Ομολόγων και, 
σε περίπτωση τροποποίησης περισσοτέρων σειρών, 
χρεωστικών τίτλων κάθε άλλης επηρεαζόμενης σειράς 
που θεωρείται ανεξόφλητο κατά την ημερομηνία κατα- 
χώρησης κατά την έννοια της Παραγράφου 2.7, 

(β) θα προσδιορίζει το συνολικό κεφάλαιο Ομολόγων, 
και, σε περίπτωση τροποποίησης περισσοτέρων σειρών, 
το συνολικό κεφάλαιο χρεωστικών τίτλων κάθε άλλης 
επηρεαζόμενης σειράς, το οποίο θεωρείται μη ανεξό¬ 
φλητο κατά την ημερομηνία καταχώρισης, κατά την 
έννοια της Παραγράφου 2.7.(γ), και 
(γ) θα προσδιορίζει τους κατόχους των Ομολόγων 
και, σε περίπτωση τροποποίησης περισσοτέρων σει¬ 
ρών, τους κατόχους των χρεωστικών τίτλων κάθε άλλης 
επηρεαζόμενης σειράς, που αναφέρονται ανωτέρω υπό 
(β), με βάσει τα κριτήρια, εάν απαιτείται, της Παραγρά¬ 
φου 2.6. 

3.3 Δικαίωμα πίστης. Ο διαχειριστής υπολογισμού δύ- 
ναται να εμπιστεύεται τις πληροφορίες που περιέχονται 
στο πιστοποιητικό του Εκδότη, και οι πληροφορίες αυ¬ 
τές θα είναι οριστικές και δεσμευτικές για τον Εκδότη 
και τους Ομολογιούχους, εκτός εάν: 

(α) Ομολογιούχος που επηρεάζεται καταθέσει στον 
Εκδότη τεκμηριωμένη έγγραφη αντίρρηση σε σχέση 
με το πιστοποιητικό πριν από την ψηφοφορία επί προ- 
τεινόμενης τροποποίησης ή την υπογραφή γραπτής 
απόφασης σε σχέση με προτεινόμενη τροποποίηση, και 
(β) αυτή η έγγραφη αντίρρηση, εάν γινόταν δεκτή, 
θα επηρέαζε το αποτέλεσμα της ψηφοφορίας ή της 
γραπτής απόφασης που θα υπογραφόταν σε σχέση 
με την προτεινόμενη τροποποίηση. Ακόμα και εάν 
μια τεκμηριωμένη έγγραφη αντίρρηση έχει κατατεθεί 
εμπρόθεσμα, κάθε πληροφορία, στην οποία βασίστηκε 
ο διαχειριστής υπολογισμού θα παραμένει οριστική και 
δεσμευτική για τον Εκδότη και τους επηρεαζόμενους 
Ομολογιούχους, εάν 

(ί) η αντίρρηση στην συνέχεια ανακληθεί, 

(μ) ο Ομολογιούχος που υπέβαλε την αντίρρηση δεν 
κινήσει νομική διαδικασία σε σχέση με αυτήν ενώπιον 
αρμόδιου δικαστηρίου εντός 15 ημερών από την δη¬ 
μοσίευση των αποτελεσμάτων της ψηφοφορίας ή της 
γραπτής απόφασης που υπεγράφη σε σχέση με την 
προτεινόμενη τροποποίηση, ή 
(ϋϊ) το αρμόδιο Δικαστήριο κρίνει μεταγενεστέρως 
είτε ότι η αντίρρηση είναι αβάσιμη, είτε ότι σε κάθε 
περίπτωση δεν θα επηρέαζε το αποτέλεσμα της ψη¬ 
φοφορίας ή της γραπτής απόφασης που υπεγράφη σε 
σχέση με την προτεινόμενη τροποποίηση. 

3.4 Δημοσίευση. Ο Εκδότης μεριμνά για την δημοσί¬ 
ευση των αποτελεσμάτων των υπολογισμών που έγι¬ 


ναν από τον διαχειριστή υπολογισμού σε σχέση με μία 
προτεινόμενη τροποποίηση χωρίς καθυστέρηση μετά 
την συνέλευση που συνεκλήθη για να αποφανθεί επί 
της τροποποίησης αυτής ή, κατά περίπτωση, χωρίς κα¬ 
θυστέρηση μετά την ημέρα που όρισε ο Εκδότης για 
την υπογραφή γραπτής απόφασης σε σχέση με την 
τροποποίηση αυτή. 

4. Συνέλευση των Ομολογιούχων, Γραπτές Αποφάσεις 

4.1 Γ ενικά. Οι κατωτέρω διατάξεις και κάθε πρόσθετος 
κανόνας που θα υιοθετηθεί και δημοσιευθεί από τον 
Εκδότη, στο μέτρο που είναι συμβατός με τις κατωτέ¬ 
ρω διατάξεις, εφαρμόζονται σε όλες τις συνελεύσεις 
των Ομολογιούχων που συγκαλούνται προκειμένου να 
ψηφίσουν επί μιας προτεινόμενης τροποποίησης καθώς 
και σε κάθε γραπτή απόφαση που υιοθετείται σε σχέση 
με μία προτεινόμενη τροποποίηση. Κάθε ενέργεια που 
προβλέπεται στην παρούσα Παράγραφο 4 ως ενέργεια 
που θα γίνεται από τον Εκδότη μπορεί εναλλακτικά 
να γίνεται και από αντιπρόσωπο, που θα ενεργεί για 
λογαριασμό του Εκδότη. 

4.2 Σύγκληση Συνελεύσεων. Η Συνέλευση των Ομο¬ 
λογιούχων: 

(α) μπορεί να συγκληθεί από τον Εκδότη οποτεδή¬ 
ποτε, και 

(β) συγκαλείται από τον Εκδότη σε περίπτωση Ομο¬ 
λόγων που περιέχουν γεγονότα που αποτελούν λόγους 
καταγγελίας (ονοπί οί άοΐαυίί), εάν έχει συντρέξει λόγος 
καταγγελίας σε σχέση με τα Ομόλογα, ο οποίος συνε¬ 
χίζει να υφίσταται, και την σύγκληση της συνέλευσης 
ζητήσουν εγγράφως κάτοχοι τουλάχιστον του 10% του 
συνολικού κεφαλαίου των Ομολόγων που είναι κατά τον 
χρόνο εκείνο ανεξόφλητα. 

4.3 Πρόσκληση της Συνέλευσης: Η πρόσκληση για τη 
σύγκληση της συνέλευσης των Ομολογιούχων δημο¬ 
σιεύεται από τον Εκδότη τουλάχιστον 21 ημέρες πριν 
την ημερομηνία της συνέλευσης ή, σε περίπτωση επα¬ 
ναληπτικής τέτοιας, τουλάχιστον 14 ημέρες πριν από 
την ημερομηνία της επαναληπτικής συνέλευσης. Η πρό¬ 
σκληση: 

(α) ορίζει τον χρόνο, την ημερομηνία και τον τόπο 
της συνέλευσης, 

(β) ορίζει τα θέματα της ημερήσιας διάταξης και το 
απαιτούμενο ποσοστό απαρτίας και το κείμενο των 
αποφάσεων που προτείνεται να υιοθετηθούν κατά την 
συνέλευση, 

(γ) προσδιορίζει την ημέρα καταχώρησης για το σκο¬ 
πό της συνέλευσης, η οποία δεν θα πρέπει να απέχει 
περισσότερο από πέντε εργάσιμες ημέρες πριν από την 
ημερομηνία της συνέλευσης και τα έγγραφα που θα 
πρέπει να προσκομίσει ο Ομολογιούχος προκειμένου 
να δικαιούται να συμμετάσχει στην συνέλευση, 

(δ) περιλαμβάνει τον τύπο του εγγράφου που θα πρέ¬ 
πει να χρησιμοποιηθεί για τον διορισμό πληρεξουσίου, 
ο οποίος θα ενεργήσει για λογαριασμό του Ομολογι¬ 
ούχου, 

(ε) παραθέτει τυχόν πρόσθετους κανόνες που έχουν 
τεθεί από τον Εκδότη σε σχέση με την σύγκληση και 
διενέργεια της συνέλευσης, και, κατά περίπτωση, τους 
όρους υπό τους οποίους μία τροποποίηση περισσό¬ 
τερων σειρών θα θεωρείται εγκριθείσα, εάν εγκριθεί 
από μερικές, αλλά όχι όλες, τις επηρεαζόμενες σειρές 
χρεωστικών τίτλων, και 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10505 


(στ) προσδιορίζει το πρόσωπο που έχει ορισθεί ως 
διαχειριστής υπολογισμού για κάθε προτεινόμενη τρο¬ 
ποποίηση επί της οποίας θα ψηφίσει η συνέλευση. 

4.4 Πρόεδρος. Ο Πρόεδρος της συνέλευσης των Ομο¬ 
λογιούχων θα ορίζεται: 

(α) από τον Εκδότη, ή 

(β) εάν ο Εκδότης δεν ορίσει τον πρόεδρο, ή το πρό¬ 
σωπο που όρισε ο Εκδότης απουσιάζει από τη συνέ¬ 
λευση, από κατόχους ποσοστού μεγαλύτερου του 50% 
του συνολικού ανεξόφλητου κατά τη χρονική εκείνη 
στιγμή κεφαλαίου των Ομολόγων, που εκπροσωπείται 
στην συνέλευση. 

4.5 Απαρτία. Εάν δεν βρίσκεται σε απαρτία, η συνέ¬ 
λευση δεν δύναται να προβαίνει σε καμία άλλη ενέργεια 
πλην της εκλογής προέδρου, εάν δεν έχει ορισθεί πρό¬ 
εδρος από τον Εκδότη. Απαρτία σε οιαδήποτε συνέλευ¬ 
ση, στην οποία οι Ομολογιούχοι πρόκειται να ψηφίσουν 
επί προτεινόμενης τροποποίησης: 

(α) προκειμένου περί επιλεγμένου ζητήματος, υπάρχει, 
εάν παρίστανται ένα ή περισσότερα άτομα, τα οποία 
κατέχουν τουλάχιστον το 66 2/3% του συνολικού ανε¬ 
ξόφλητου κατά τον χρόνο εκείνο κεφαλαίου των Ομο¬ 
λόγων, και 

(β) προκειμένου περί μη επιλεγμένου ζητήματος, υπάρ¬ 
χει, εάν παρίστανται ένα ή περισσότερα άτομα, τα οποία 
κατέχουν τουλάχιστον το 50% του συνολικού ανεξόφλη¬ 
του κατά τον χρόνο εκείνο κεφαλαίου των Ομολόγων. 

4.6 Επαναληπτικές Συνελεύσεις. Εάν δεν υπάρξει 
απαρτία μέσα σε τριάντα λεπτά από την ώρα που ορί¬ 
στηκε για την συνέλευση, η συνέλευση μπορεί να συνέλ- 
θει εκ νέου σε ημέρα που δεν θα απέχει περισσότερο 
από 42 ημέρες και λιγότερο από 14 ημέρες από την 
ημερομηνία της αρχικής συνέλευσης και η οποία ορίζε¬ 
ται από τον πρόεδρο της συνέλευσης. Απαρτία σε κάθε 
επαναληπτική συνέλευση υπάρχει, εάν παρίστανται σε 
αυτή ένα ή περισσότερα πρόσωπα, τα οποία κατέχουν: 

(α) ποσοστό τουλάχιστον 66 2/3% του συνολικού 
ανεξόφλητου κατά τον χρόνο εκείνο κεφαλαίου των 
Ομολόγων σε περίπτωση προτεινόμενης τροποποίησης 
επιλεγμένου ζητήματος, και 

(β) ποσοστό τουλάχιστον 25% του συνολικού ανεξό¬ 
φλητου κατά τον χρόνο εκείνο κεφαλαίου των Ομολό¬ 
γων σε περίπτωση προτεινόμενης τροποποίησης μη 
επιλεγμένου ζητήματος. 

4.7 Γραπτές Αποφάσεις. Γραπτή απόφαση που έχει 
υπογράφει από κατόχους, ή για λογαριασμό κατόχων 
της απαιτούμενης πλειοψηφίας των Ομολόγων είναι 
καθόλα ισχυρή, σαν να ήταν απόφαση που ελήφθη από 
συνέλευση Ομολογιούχων, η οποία συνεκλήθη νομίμως 
και έλαβε χώρα σύμφωνα με τις παρούσες διατάξεις. 
Η γραπτή απόφαση μπορεί να αποτυπώνεται σε ένα ή 
περισσότερα έγγραφα της ίδιας μορφής, κάθε ένα από 
τα οποία θα φέρει την υπογραφή ενός ή περισσοτέρων 
ομολογιούχων. 

4.8 Δικαίωμα Ψήφου. Κάθε πρόσωπο που κατέχει 
ανεξόφλητο Ομόλογο κατά την ημερομηνία καταχώ- 
ρησης σε σχέση με προτεινόμενη τροποποίηση και κάθε 
πρόσωπο που έχει προσηκόντως ορισθεί ως πληρε¬ 
ξούσιος από κάτοχο ανεξόφλητου Ομολόγου κατά την 
ημερομηνία καταχώρησης, δικαιούται να ψηφίζει επί 
της προτεινόμενης τροποποίησης στην συνέλευση των 
Ομολογιούχων και να υπογράφει γραπτή απόφαση σε 
σχέση με την προτεινόμενη τροποποίηση. 


4.9 Ψηφοφορία. Κάθε προτεινόμενη τροποποίηση 
υποβάλλεται σε ψηφοφορία των κατόχων ανεξόφλη¬ 
των Ομολόγων που εκπροσωπούνται σε συνέλευση που 
συνεκλήθη νόμιμα, ή σε ψηφοφορία των κατόχων όλων 
των ανεξόφλητων Ομολόγων, μέσω γραπτής απόφασης, 
χωρίς να απαιτείται να συγκληθεί συνέλευση. Ο κάτο¬ 
χος μπορεί να δώσει επί κάθε προτεινόμενης τροπο¬ 
ποίησης αριθμό ψήφων ίσο με το ανεξόφλητο κεφάλαιο 
των Ομολόγων που κατέχει. Για τους σκοπούς αυτούς: 

(α) στην περίπτωση τροποποίησης περισσοτέρων σει¬ 
ρών που περιλαμβάνει χρεωστικούς τίτλους εκφρασμέ¬ 
νους σε περισσότερα από ένα νομίσματα, το κεφάλαιο 
κάθε χρεωστικού τίτλου καθορίζεται σύμφωνα με την 
Παράγραφο 2.6(α), 

(β) στην περίπτωση τροποποίησης περισσοτέρων 
σειρών που περιλαμβάνει τίτλους συνδεδεμένους με 
ορισμένο δείκτη, το κεφάλαιο κάθε τέτοιου συνδεδε- 
μένου με ορισμένο δείκτη τίτλου καθορίζεται σύμφωνα 
με την Παράγραφο 2.6(β), 

(γ) στην περίπτωση τροποποίησης περισσοτέρων σει¬ 
ρών που περιλαμβάνει τίτλους μηδενικού τοκομεριδίου 
οι οποίοι δεν αποτελούσαν προηγουμένως τμήμα τίτλου 
συνδεδεμένου με ορισμένο δείκτη, το κεφάλαιο κάθε 
τέτοιου τίτλου μηδενικού τοκομεριδίου καθορίζεται 
σύμφωνα με την Παράγραφο 2.6.(γ), και 

(δ) στην περίπτωση τροποποίησης περισσοτέρων σει¬ 
ρών που περιλαμβάνει τίτλους μηδενικού τοκομεριδίου, 
οι οποίοι αποτελούσαν προηγουμένως τμήμα τίτλου 
συνδεδεμένου με ορισμένο δείκτη, το κεφάλαιο κάθε 
τέτοιου τίτλου μηδενικού τοκομεριδίου καθορίζεται 
σύμφωνα με την Παράγραφο 2.6(δ). 

4.10 Πληρεξούσιοι. Κάθε κάτοχος ανεξόφλητου Ομο¬ 
λόγου δύναται, με έγγραφο που υπογράφεται από την 
πλευρά του κατόχου και παραδίδεται στον Εκδότη 
τουλάχιστον 48 ώρες πριν από την ορισμένη ώρα της 
συνέλευσης των Ομολογιούχων ή της υπογραφής της 
γραπτής απόφασης, να ορίσει οιοδήποτε πρόσωπο 
(«πληρεξούσιο») για να ενεργήσει για λογαριασμό του 
σε σχέση με οποιαδήποτε συνέλευση Ομολογιούχων, 
στην οποία ο κάτοχος δικαιούται να ψηφίσει, ή σε σχέση 
με την υπογραφή οποιοσδήποτε γραπτής απόφασης, 
την οποία ο κάτοχος δικαιούται να υπογράψει. Ορισμός 
πληρεξουσίου με τύπο διαφορετικό από τον τύπο που 
περιλαμβάνεται στην πρόσκληση της συνέλευσης δεν 
είναι έγκυρος για τους παρόντες σκοπούς. 

4.11 Έννομες συνέπειες και Ανάκληση Πληρεξουσίου. 
Πληρεξούσιος που ορίσθηκε νόμιμα σύμφωνα με τους 
ανωτέρω όρους, λογίζεται, με την επιφύλαξη της πα¬ 
ραγράφου 2.7. και για όσο χρόνο ο διορισμός του πα¬ 
ραμένει σε ισχύ, ως ο κάτοχος των Ομολόγων για τα 
οποία έχει δοθεί η πληρεξουσιότητα (και το πρόσωπο 
που έδωσε την πληρεξουσιότητα λογίζεται ως μη κά¬ 
τοχος αυτών) και κάθε ψήφος του πληρεξουσίου είναι 
έγκυρη, ανεξάρτητα από τυχόν προγενέστερη ανάκληση 
ή τροποποίηση του διορισμού του πληρεξουσίου, εκτός 
εάν ο Εκδότης έχει λάβει γνωστοποίηση ή έχει με άλλο 
τρόπο πληροφορηθεί για την ανάκληση ή τροποποίη¬ 
ση τουλάχιστον 48 ώρες πριν από την ώρα που έχει 
ορισθεί ως ώρα έναρξης της συνέλευσης στην οποία ο 
πληρεξούσιος σκοπεύει να ασκήσει το δικαίωμα ψήφου, 
ή κατά περίπτωση, πριν από την ώρα υπογραφής της 
γραπτής απόφασης. 



10506 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4.12 Δεσμευτικό Αποτέλεσμα. Απόφαση που ελήφθη 
νόμιμα από συνέλευση κατόχων που συνεκλήθη και 
έλαβε χώρα σύμφωνα με τις παρούσες διατάξεις, και 
γραπτή απόφαση νομίμως υπογεγραμμένη από την 
απαιτούμενη πλειοψηφία Ομολογιούχων, δεσμεύει το 
σύνολο των Ομολογιούχων, ανεξάρτητα από το εάν ο 
κάτοχος παρέστη στην συνέλευση, ψήφισε υπέρ ή κατά 
της απόφασης, ή υπέγραψε την γραπτή απόφαση. 

4.13 Δημοσίευση. Ο Εκδότης δημοσιεύει αμελλητί κάθε 
νομίμως ληφθείσα απόφαση και έγγραφη απόφαση στις 
ακόλουθες ιστοσελίδες: νννννν.ράπιαςίΓ και νννννν.ηηίηίίη.ρΓ. 

5. Τροποποιήσεις Τεχνικής Φύσεως 

Πρόδηλο Σφάλμα, Τροποποιήσεις Τεχνικής Φύσεως. 
Κατ’ απόκλιση από οιαδήποτε αντίθετη πρόβλεψη του 
παρόντος, οι όροι και προϋποθέσεις των Ομολόγων και 
κάθε συμφωνίας που διέπει την έκδοση και διαχείριση 
των Ομολόγων δύνανται να τροποποιούνται από τον 
Εκδότη χωρίς την συναίνεση των Ομολογιούχων: 

(ί) για τη διόρθωση προδήλου σφάλματος ή για την 
θεραπεία ασάφειας, ή 

(μ) εάν η τροποποίηση είναι τυπικής ή τεχνικής φύσεως 
ή προς όφελος των Ομολογιούχων. 

Ο Εκδότης δημοσιεύει τις λεπτομέρειες κάθε τροπο¬ 
ποίησης των Ομολόγων που έγινε δυνάμει της παρού- 
σης Παραγράφου (5) εντός δέκα ημερών από την ημέρα 
που η σχετική τροποποίηση τίθεται σε ισχύ. 

6. Επίσπευση Λήξης (ΑοοθΙθΓαίίοη) και Υπαναχώρηση 
από την Επίσπευση Λήξης 

6.1 Επίσπευση Λήξης. Σε περίπτωση Ομολόγων που 
περιέχουν όρο που επιτρέπει την επίσπευση λήξης, εάν 
συντρέξει και εξακολουθεί να ισχύει λόγος καταγγε¬ 
λίας, οι κάτοχοι τουλάχιστον του 25% του συνολικού 
κεφαλαίου των ανεξόφλητων Ομολόγων δύνανται με 
έγγραφη δήλωση τους προς τον Εκδότη να κηρύξουν 
τα Ομόλογα άμεσα ληξιπρόθεσμα και απαιτητά. Από τη 
δήλωση περί επίσπευσης λήξης, η οποία έγινε νόμιμα 
σύμφωνα με τους όρους της παρούσας παραγράφου, 
κάθε ποσό πληρωτέο από τα Ομόλογα καθίσταται άμε¬ 


σα ληξιπρόθεσμο και απαιτητό κατά την ημέρα που η 
έγγραφη δήλωση επίσπευσης περιέρχεται στον Εκδότη, 
εκτός εάν ο λόγος καταγγελίας θεραπεύθηκε ή χώρησε 
παραίτηση από το δικαίωμα καταγγελίας για το λόγο 
αυτόν, πριν από την περιέλευση της δήλωσης στον Εκ¬ 
δότη. 6.2 Υπαναχώρηση από την επίσπευση. Οι κάτοχοι 
ποσοστού μεγαλύτερου του 50% του συνολικού κεφα¬ 
λαίου των ανεξόφλητων Ομολόγων δύνανται, για λο¬ 
γαριασμό όλων των Ομολογιούχων, να υπαναχωρήσουν 
από δήλωση επίσπευσης που δόθηκε σύμφωνα με την 
ανωτέρω Παράγραφο 2.1, ή να την κηρύξουν ανίσχυρη. 

7. Περιορισμός ενεργειών Μεμονωμένου Κατόχου 
Σε περίπτωση Ομολόγων που ορίζουν εμπιστευμα- 

τοδόχο (ΐΓυεΙθθ) ή χρηματοοικονομικό αντιπρόσωπο 
(ΓίεοαΙ αροπΐ) ουδείς Ομολογιούχος δικαιούται να κινή¬ 
σει διαδικασίες κατά του Εκδότη ή να ενεργήσει για 
τον εξαναγκασμό του Εκδότη σε συμμόρφωση προς τα 
δικαιώματα των Ομολογιούχων σύμφωνα με τους όρους 
και τις προϋποθέσεις των Ομολόγων, εκτός εάν ο εμπι- 
στευματοδόχος / χρηματοοικονομικός,αντιπρόσωπος 
αν και υποχρεούται να ενεργήσει σύμφωνα με τους εν 
λόγω όρους και προϋποθέσεις, δεν έπραξε τούτο εντός 
εύλογου χρόνου και εξακολουθεί να μην το πράττει. 

8. Δημοσίευση 

Γνωστοποιήσεις και Άλλα Θέματα. Ο Εκδότης δημο¬ 
σιεύει κάθε γνωστοποίηση και τα λοιπά θέματα που 
είναι δημοσιευτέα σύμφωνα με τις ανωτέρω διατάξεις: 
(α) στις ιστοσελίδες νννννν.ράπια.ρρ και νννννν.πιίηΙίη.ρΓ και 
(β) όπου αλλού, περιλαμβανομένης της Εφημερίδας 
της Κυβερνήσεως της Ελληνικής Δημοκρατίας, και με 
όποιον άλλο τρόπο, τυχόν απαιτείται από εφαρμοστέο 
δίκαιο ή κανονισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

